Odense Adresse-Contoirs Efterretninger, 1822-10-28
Spanien. Den 8de afgav Krigsministeren Lopez Bannos i Cortes Forsamling en aabenhjertig Beretning om Alt til hans Departement henhørende og navnligen og Jnsurrektionen i Grændseprovindserne, hvis Resultat vel ikke er det trøsteligste, men kaster dog meget Lys paa Tilstanden sammesteds. Han beklager sig deri over den slette Tilstand, hvori Armeens Eqvipage saavelsom Artillerieparken befinder sig, og Pengemangelen til at anskaffe det Fornødne. Jmidlertid har Riget Jntet at frygte fra Portugals Side, men snarere Hielp ivente derfra, ligesom det og kan være roligt hvad Gibraltar og Barbareskerne angaaer; men da Man, efter Klogskabens Regler, maa have Mistanke til den hellige Alliantses Hensigter, saa bør Spanien, ikke give sin Skjebne til Priis for Fremmedes Vilkaarlighed, men itide ruste sig af al Magt. J Beretningens tredie Afsnit gaaer Ministeren over til at betragte Jnsurgenternes militære Stilling, hvorved han bitterlig besværer sig over Fanatismen, som i Forening med Ærgjerrighed, smudsig Egennytte og Epidemien ifjor men fornemmelig understøttet af Fremmede, have afstædkommet hiin Opstand, da Man ellers turde have haabet, at Spanien paa ny, beundret af Europa, vilde uforstyrret have fortsat sine majestætiske Fremskridt paa Frihedens og Oplysningens Bane. Men, vedblev han, Despotismens Genius skjælver for sin Existents, og da den seer sin Undergang for Øine, bereder den, døv mod Frihedens Stemme, hemmelig de Nationers Fordærv, som have gjort sig selv frie, og ikke ville taale, at den blandet sig i deres indre Anliggender. J Troppau og Laybach begyndte disse frygtelige Machinationer, og derfra skriver sig vor Ulykke. J de foregaaende Aar lykkedes det let Regjeringen, at undertrykke mindre betydelige Angreb mod Friheden; men 1822 lykkedes det at ophidse Grændseprovindsernes Beboere, som desuden vare misfornøiede over Handelens Standsning med Amerika, saa de gave Munkene Gehør, der strax bemægtigede sig Seo d'Urgel. Gardens Opstand i Madrid i Julii Maaned gjød Olie i Jlden, men dennes Undertvingelse vilde ogsaa have givet Troes armeen Naadestødet, om den ikke var bleven saa kraftig understøttet fra Frankerig, at den snart derpaa satte sig i Besiddelse af Fortet Meqvinenca, hvis Tab Ministeren høilig beklager. J August Maaned voxede Jnsurgenternes Antal, men siden er det lykkedes Regjeringen at holde dem nogenlunde Stangen, saa at Opstanden næsten er dæmpet i det 5te Armeedistrikt, medens den derimod har udbredt sig videre i det 7de Distrikt, hvor det bjergige Terrain saa meget begunstiger den. Ministeren tilstaaer Oberst Tabuencas Nederlag og at Jrati, som en befæstet Punkt nær ved den franske Grændse, danner en Art Basis for Jnsurgenternes regelløse Operationer, hvorfra de kunne afbryde Kommunikationen med Udlandet. Han omtaler dernæst de Uroligheder, som have fundet Sted i nogle andre Provindser, og giør opmærksom paa, at Armeen i alle Tilfælde er en sikker Støtte for det nærværende System, som ogsaa den meest velhavende Deel af Nationen er ivrig hengiven, hvorfor han endnu haaber, at Man vil faae Bugt med Oprørerne, naar Cortes blot ville tilveiebringe Penge, lade Armeen og den aktive Militsrekrutere og organisere de nye Militsbatailloner, over hvilke fire Punkter der da nu skal debatteres. Samme Dag fik den Deputerede Arguelles sat det ForSlag igjennem, at opfordre Ministeriet til at giøre Reg skab for hvorledes Nationen er kommen i sin nærværende Tilstand, hvorhos han især gik løs paa det forrige Ministerium og Frankerig. Finantsministeren har i sit Budgets Forslag begjæret henved 785 Millioner Realer til at dække Stats=Udgivterne og en Deficit af over det Halve af denne Sum. Man har nu godt Haab om snarlig Militær-Understøttelse fra Portugal, hvor der foregaaer betydelige Troppebevægelser.